I Worms styrer du det ene af to hold orme, der bekriger hinanden efter alle kunstens regler. Du har et stort våbenarsenal, og så gælder det bare om at skyde fjenden. Vinden spiller en stor rolle i spillet, så hold nøje øje med, hvor kraftig den er, og i hvilken retning den blæser.

Fra hovedmenuen kan du vælge mellem fire ting
Ormen med spørgsmålstegnet giver oplysninger om spillet.
Ormen med svensknøglen giver adgang til en menu, der bruges til at indstille skærmens udseende, dine valg har dog ingen effekt i denne demo.
Endelig kan du vælge ormen foran skærmen, der lader dig starte et spil, hvor du selv kan bestemme navnet på dit hold og dine tre orme.
Et klik på knappen med de to boksende orme starter et spil.

I denne udgave må du enten selv styre begge hold eller spille mod en ven.

I Worms skal du udrydde mod- standerens hold ved flittig brug af de våben, du har til din rådighed.

På skærmen ser du den orm, hvis tur det er til at skyde. Ved at bevæge musen kan du se dig omkring og finde et passende mål. 
Klikker du en gang med højre musetast, får du adgang til en lang række våben. De er vidt forskellige og spænder fra haglgeværer over bazookaer til eksploderende får. 
Med piletasterne op og ned bevæger du sigtekornet, og bruger du piletasterne højre og venstre, kan du flytte din orm til en bedre placering. 
Med mellemrumstasten fyrer du dit våben af. Jo længere tid du holder tasten nede, jo længere skyder du. 
Nederst i skærmens højre hjørne kan du se, hvor kraftig vinden er, og hvilken vej den blæser.

Når modstanderne er udryddet, har du vundet spillet.

For at afslutte spillet klikker du på det røde kryds i skærmens øverste højre hjørne i hovedmenuen.

Worms 2 kører kun under Windows 95.

Systemkrav
Pentium 75 CPU
16 MB ram
17 MB diskplads
DirectX 5.0

Afinstallation
Vælg "KontrolPanel", "Tilføj/Fjern programmer", find "Worms2 Demo" i listen, og tryk på knappen "Tilføj/Fjern". Det vil fjerne Worms 2 fra din computer.